Classic roadracing

Classic roadracing eller classic racing er motorsykkelløp på lukket asfaltbane (roadracing) der deltagerne benytter eldre motorsykler. Løpene er inndelt i forskjellige klasser basert på motorsyklenes alder og motorstørrelse. Reglementet krever at kjøretøyet har tidsriktig utseende, mens krav til førerens sikkerhetsutstyr følger moderne regler. I Norden deles det grovt sett inn i 8 klasserFIM Europe: Vintage Road Race Machine Eligibility Rules 2015 (pdf) Besøkt 1. mai 2015, men de forskjellige lands arrangører kan modifisere disse klassene etter behov og antall deltakere.

 Klasser i Europa 
miniatyr|Yamaha TZ 250 under Classic TT på Assen i 2010
miniatyr|BMW (28) og AJS (30) under Rockanje Classic Races i Nederland, 2013
miniatyr|Aermacchi Harley Davidson 250 i Rockanje, 2013
miniatyr|Klassiske engelske motorsykler (Matchless, Velocette og Norton) klar til Rockanje Classic Races i 2013
I Nordisk mesterskap (Norge, Sverige, Danmark og Finland) konkurreres det i 8 klasser som stort sett sammenfaller med FIM Europe's klasseinndelinger (FIM Europe kaller grenen Vintage Road Race). Tabellen under viser klasseinndelingen i nordisk mesterskap i henhold til regler for 2014-sesongen. Årstallene for klasse 2, 3, 4, 5 og 6 gjelder motorsykler med firetaktsmotorer. Motorsykler med totaktsmotorer kan også delta i disse klassene, men de må være produsert før 1967. For klasse 7D (classic superbike) er slagvolumet begrenset til 1000 cm3 for tosylindrede motorer. Tre- og fire-sylindrede motorer kan ha maksimum 750 cm3 i slagvolum. De oppgitte slagvolumbegrensningene for sidevognsklassene gjelder firetaktsmotorer. Også her er totaktsmotorer tillatt, men med slagvolumbegrensning på 500 cm3 i klasse 8A, og 750 cm3 i 8B, C og D.

I motsetning til moderne motorsykkelløp brukes fargekoder på syklenes nummerskilt for å indikere motorstørrelse (eller klasse). Det er dermed lettere å skille motorsykler fra forskjellige klasser som kjører sammen i heat på banen - i tillegg til at løpene ser mer tidsriktige ut. Disse fargekodene følger stort sett de opprinnelige fargekodene som ble brukt i internasjonale konkurranser tidligere. Tabellen under viser også fargekodene som blir brukt i nordiske mesterskap:

Klasser i nordisk mesterskap:
   Navn  Forklaring  Nummer1  Pre -48Motorsykler produsert før 1948 - alle motorstørrelser 2A Classic < 175ccMotorsykler produsert før 1972 med slagvolum under 175 cm31252B Classic 50ccMopeder produsert før 1983 med slagvolum maks 50 cm350 3  Classic 250Motorsykler produsert før 1972 med slagvolum under 250 cm3250 4  Classic 350Motorsykler produsert før 1972 med slagvolum under 350 cm3350 5  Classic 500Motorsykler produsert før 1972 med slagvolum under 500 cm3500 6  Classic 750Motorsykler produsert før 1972 med slagvolum under 750 cm3750 7A Forgotten Era AMotorsykler produsert før 1980 med slagvolum mellom 250 og 1300 cm37A 7B Forgotten Era BMotorsykler produsert før 1980 med slagvolum under 250 cm37B 7CF1Formula 80-87Motorsykler produsert før 1987 - F1:opp til 1100 cm37C-F1 7CF2Formula 80-87Motorsykler produsert før 1987 - F2: under 600 cm37C-F2 7D Classic SuperbikeMotorsykler produsert før 1993, opp til 1000 cm37D 8A SidevognSidevognssykler før 1972, minimum 16" hjul, maks 750 cm38A 8B SidevognSidevognssykler før 1972, maks 13" hjul og 1000 cm38B 8C SidevognSidevognssykler 1973 - 1979, maks 1300 cm 38C 8D SidevognSidevognssykler 1980 - 1987, maks 1300 cm38D 

I Storbritannia er classic racing populært, og som et resultat er klasseinndelingen noe annerledes med flere underklasser og periode-kategorierClassic Racing Motorcycle Club: CRMC Machine Eligibility Besøkt 1. mai 2015. I Tyskland kalles sporten Historischer Motorradsport og har egne klasseinndelinger som er ulike klassene i FIMs reglement og i de nordiske landeneDHM - Deutsche Historische Motorradmeisterschaft: Reglement Besøkt 1. mai 2015. På Isle of Man arrangeres det hvert år Manx Grand Prix som også omfatter Classic TT med klassene 250, 350, 500 og Formula 1 og 2.

Det arrangeres Europeisk mesterskap i regi av FIM (tidligere UEM), nordisk mesterskap, nordisk cup og nasjonale mesterskap i grenen. I Norge er classic racing en av grenene som er organisert i Norges Motorsportforbund (NMF).

 Andre verdensdeler 
miniatyr|BSA Gold Star 500 under classic-løp i Australia i 2008
miniatyr|1941-modell Indian 750 under classic-løp i Australia i 2008
I Australia brukes begrepet Historic Road Race om classic roadracing, og i tillegg til motorstørrelse kategoriseres motorsyklene etter tidsperioder:Motorcycling Australia: 2014 Manual of Motorcycle Sport - 14. Historic Road Racing (pdf)  Besøkt 1. mai 2015 
Periode 1: før 1920 - Veteran
Periode 2: 1920 - 1945 - Vintage
Periode 3: 1946 - 1962 - Classic
Periode 4: 1963 - 1972 - Post Classic
Periode 5: 1973 - 1982 - Forgotten Era
Periode 6: 1982 - 1990 - New Era

I USA arrangeres Vintage Roadrace Grand Championship av AMA (American Motorcycle Association som er tilsluttet FIM). AHRMA (American Historic Racing Motorcycle Association) kaller grenen for Vintage Roadracing, og arrangerer National Historic Cup Roadrace SeriesAmerican Historic Racing Motorcycle Association: Vintage Roadracing Besøkt 1. mai 2015. Også i USA kategoriseres motorsyklene etter både alder og slagvolum, men det brukes helt andre klasseinndelinger enn i Europa og Australia.2014 AMA Vintage Roadrace Grand Championship Supplemental Regulations  Besøkt 1. mai 2015

 Referanser 

 Kilder 
Classic Racing Club (Norge): Generelle regler  Besøkt 1. mai 2015
MCHK-Racing (Sverige): Tävlingsklasser Besøkt 1. mai 2015

 Eksterne lenker 
 Manx Grand Prix - Offisielt nettsted Besøkt 1. mai 2015
 Rockanje Classic Races - Offisielt nettsted Besøkt 1. mai 2015

Kategori:Motorsykkelsport